****

**ประกาศองค์การบริหารส่วนตำบลมะเกลือเก่า**

**เรื่อง ประมูลราคาซื้อด้วยระบบอิเล็กทรอนิกส์ โครงการจัดซื้อรถยนต์บรรทุกน้ำดับเพลิงเอนกประสงค์ ตำบลมะเกลือเก่า อำเภอ สูงเนิน จังหวัดนครราชสีมา**

-------------------------------------------------------------------------------

องค์การบริหารส่วนตำบลมะเกลือเก่า อำเภอสูงเนิน จังหวัดนครราชสีมา มีความประสงค์จะประมูลราคาซื้อด้วยระบบอิเล็กทรอนิกส์ (e-Auction) โครงการจัดซื้อรถยนต์บรรทุกน้ำดับเพลิงเอนกประสงค์ ขนาดความจุไม่น้อยกว่า 8,000 ลิตร ชนิด 6 ล้อ เครื่องยนต์ดีเซล 6 สูบ 4 จังหวะ ไม่น้อยกว่า 210 แรงม้า จำนวน 1 คัน รายละเอียดตามคุณลักษณะแนบท้าย **ราคากลาง จำนวน 2,800,000.-บาท (สองล้านแปดแสนบาทถ้วน)**

**ผู้มีสิทธิเสนอราคาจะต้องมีคุณสมบัติ ดังต่อไปนี้**

1. เป็นนิติบุคคลหรือบุคคลธรรมดาผู้มีอาชีพขายครุภัณฑ์ที่จะดำเนินการประมูลราคาซื้อด้วยระบบอิเล็กทรอนิกส์ (e-Auction)
2. ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น และได้แจ้งเวียนชื่อแล้ว
3. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลมะเกลือเก่า  และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลราคาซื้อด้วยระบบอิเล็กทรอนิกส์ (e-Auction) หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประมูลราคาซื้อด้วยระบบอิเล็กทรอนิกส์ (e-Auction) ครั้งนี้
5. ไม่เป็นสมาชิกสภาองค์การบริหารส่วนตำบล ผู้มีส่วนได้เสียไม่ว่าทางตรงหรือทางอ้อมในการประมูลซื้อด้วยระบบอิเล็กทรอนิกส์ครั้งนี้

กำหนดยื่นซองเอกสารประมูลซื้อด้วยระบบอิเล็กทรอนิกส์ (e-Auction) ในวันที่ 19 มกราคม 2558 ระหว่างเวลา 10.00 น. ถึงเวลา 11.00 น. ณ ศูนย์รวมข้อมูลข่าวสารการซื้อ/การจ้าง อำเภอสูงเนิน ชั้น 2 ผู้เสนอราคาต้องวางหลักประกันซอง จำนวน 140,000.-บาท (หนึ่งแสนสี่หมื่นบาทถ้วน) พร้อมกับการยื่นเอกสารการประมูลด้วยระบบอิเล็กทรอนิกส์ และองค์การบริหารส่วนตำบลมะเกลือเก่า จะประกาศรายชื่อผู้มีสิทธิ์ได้รับคัดเลือกให้เข้าเสนอราคา พร้อมทั้งวันเวลาและสถานที่ในการอบรมวิธีการประมูล และวันประมูลราคาซื้อด้วยระบบอิเล็กทรอนิกส์ ในวันที่ 21 มกราคม 2558 ตั้งแต่เวลา 14.00 น. เป็นต้นไป ณ ที่ทำการองค์การบริหารส่วนตำบลมะเกลือเก่าและทางเว็บไซต์ [www.makluakao.go.th](http://www.makluakao.go.th) หรือ [www.Gprocurement.go.th](http://www.Gprocurement.go.th) (ของกรมบัญชีกลาง) และเข้าเสนอราคาในวันที่ **27 มกราคม 2558** ตั้งแต่เวลา 10.00 น. - 10.30 น.

 ผู้สนใจติดต่อขอซื้อเอกสารการประมูล ในราคาชุดละ 1,000.-บาท (หนึ่งพันบาทถ้วน) ได้ที่กองคลัง องค์การบริหารส่วนตำบลมะเกลือเก่า อำเภอสูงเนิน จังหวัดนครราชีมา ระหว่าง วันที่ **24 ธันวาคม 2557 - 9 มกราคม 2558** ตั้งแต่เวลา 08.30 น. - 16.30 น. หรือสอบถามทางโทรศัพท์หมายเลข 044-369928 ในวันและเวลาราชการ หรือดูรายละเอียดได้ที่ เว็บไซต์ [www.makluakao.go.th](http://www.makluakao.go.th) หรือ [www.Gprocurement.go.th](http://www.Gprocurement.go.th) (ของกรมบัญชีกลาง)

ประกาศ ณ วันที่ 24 ธันวาคม พ.ศ. 2557

(นายเอกชัย พรหมพันธ์ใจ)

นายกองค์การบริหารส่วนตำบลมะเกลือเก่า